  Майя Бывальцева Монополиосын нюръяськонъя федерал ёзэслэн Удмурт Элькунъя управлениеныз кивалтӥсе Евгений Капсудинэз юнматӥзы. Кызьы ивортэ удысэтлэн пресс-службаез, косон (приказ) 13-тӥ куартолэзе поттэмын. Выль кивалтӥсь ужоскетаз 17-тӥ куартолэзьысен пыре. Евгений Капсудинэз выль ужоскетэ юнматэмен Удмуртилэн тӧроез Александр Бречалов ӟечкылаз. Со улосвыллэн командаез вань ужпумъёсъя кенешыны но валче ужаны дась шуыса пусйиз, ивортэ элькун тӧролэн но кивалтэтлэн пресс-службазы. Азьпалан туж трос ужа. Йӧскалык ӵектосъёсты быдэсъянын «асьмеос одӥг пыжын полысаны кулэ». Сомында коньдон ноку ӧй вал на. Коньдэт палэнысь уксёен но нимаз инвестициосын ӵош – 15 миллиард манетлэсь ятыр. Федерал коньдэтысь гинэ 5 миллиард 800 миллион манет. Ваньмыз со адямиослэсь улонзэс воштоз Александр Бречалов, Удмуртилэн тӧроез   Коньдон трос, но пуктэм ужпумъёс но туж бадӟымесь, пусйиз Александр Бречалов. Элькунын 704 мерлыко юртъёсты тупатъяны чакламын – со нылпи садъёс, школаос, фельдшер-акушер пунктъёс, амбулаториос, эмъюртъёс, лулчеберет юртъёс. ВАТСАН Капсудин Евгений Владимирович 1978-тӥ арын вордскемын. 2001-тӥ арын Красноярскысь кун аграрной университетысь юридик факультетэз йылпумъяз. Монополиосын нюръяськонъя ёзэсын 2008-тӥ арын ужаны кутскиз, ёзэслэн Красноярскысь управлениысьтыз эрикрадъя ёзэтаз эксперт луыса.  2011-тӥ арын Россиысь Монополиосын нюръяськонъя федерал ёзэслэн Красноярскысь управлениысьтыз чаклась ёзэтлэн кивалтӥсез луиз.  2016-тӥ арын - Россиысь Монополиосын нюръяськонъя федерал ёзэслэн Красноярскысь управлениезлэн кивалтӥсезлэн воштӥсез. Тегъёс: Политика Ижкар Удмуртия УФАС кивалтӥсьёс  